Care au fost întâlnirile care te-au definit? Apreciez că am avut și că am în continuare un mare noroc în viață: acela de a fi înconjurată de oameni extraordinari! Muzicienii care m-au influențat - și care m-au modelat totodată - au fost numeroși, dar, dacă ar fi să mă opresc doar la un nume, acesta este, cu siguranță, Evgeni Koroliov, cu care am avut bucuria de a lucra mai bine de șase ani la Hamburg.